Kaskisten seurakunta

Kaskisten seurakunta () on Lapuan hiippakuntaan ja Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Kaskisten kaupungin alueella. Seurakunta on kaksikielinen ja jäsenten enemmistöltään suomenkielinen. == Toimitilat == Vuosina 1785–1798 jumalanpalvelukset pidettiin vanhassa meritullitalossa. Kun seurakunta sai oman kaupunkisaarnajan, P. J. Bladh luovutti seurakunnalle kirkkosalin ja huoneen talostaan sataman vieressä osoitteessa Satamakatu 1. Jumalanpalvelustilat olivat käytössä vuoteen 1965 saakka, kunnes seurakunnan uusi kirkko valmistui.Virrankoski & Finell 1984, s. 315–317 === Kaskisten kirkko === Kaskisten seurakunta ryhtyi 1960-luvun alussa toimenpiteisiin kirkkorakennuksen toteuttamiseksi kun kirkkohallitus myönsi varat kirkon keskusrahastosta. Päätös kirkon rakentamisesta tehtiin 1961 ja arkkitehti Erik Kråkström laati piirrustukset. Kaupunginvaltuusto päätti luovuttaa tontin seurakunnalle korvauksetta vuonna 1962. Rakennustyöt aloitettiin 1964 ja uusi kirkko vihittiin käyttöön 27. maaliskuuta 1965 hiippakunnan piispa Karl Erik Forssellin läsnäollessa. == Historia == Kaskinen perustettiin vuonna 1785 kaupunkiseurakunnaksi Närpiön seurakunnan alaisuuteen. Kaskinen sai oman saarnaajan vuonna 1797 ja kirkon vuonna 1798. Kaskinen kuului Närpiön seurakunnan alaisuuteen 125 vuoden ajan ja tuolloin seurakunnalla oli oma kaupunginsaarnaaja.Virrankoski & Finell 1984, s. 313 Vuonna 1926 Kaskinen erosi Närpiöstä itsenäiseksi kaksikieliseksi seurakunnaksi. Aluksi Kaskinen kuului Turun arkkihiippakuntaan, mutta siirrettiin vuonna 1923 pääasiallisesti ruotsinkieliseen Porvoon hiippakuntaan. Seurakunnan enemmistön ollessa suomenkielisiä, liitettiin seurakunta Lapuan hiippakuntaan vuoden 1978 alusta lähtien. == Lähetystoiminta == Kaskisten evankelis-luterilaisen seurakunnan puitteissa on tehty lähetystyötä, aiemmin on tehty paljon työtä pakanalähetystyön hyväksi. Nykyaikana Kaskisissa on esiintynyt pääosin merimieslähetystoimintaa ja muun muassa Suomen Merimieslähetysseura on ylläpitänyt merimieslukusalia Kaskisissa vuosikymmenten ajan. Kaskisissa on toiminut myös merimieslähetyksen ompeluseura.Virrankoski & Finell 1984, s. 327 == Papisto == === Kaupunkisaarnaajat === * 1797–1803: saarnaaja Zakarias Gallenius * 1803–1816: saarnaaja Gustaf Erik Ganander * 1817–1821: saarnaaja Adolf Engelbrecht Herpman * 1822–1846: saarnaaja Carl Cronström * 1847–1851: saarnaaja August Venman * 1853–1861: saarnaaja Lars Vilhelm Schalin * 1862–1867: saarnaaja Jakob Henrik Roos * 1868–1870: saarnaaja Karl Edvard Fritjof Bergroth * 1871–1877: saarnaaja Esaias Severin Cronström * 1888–1892: saarnaaja Karl Eliel Meno * 1895–1903: saarnaaja Tobias Palonen * 1909–1917: saarnaaja Kaarlo Väinö Sivenius * 1918–1926: saarnaaja Einar Villiam Förnes === Kaskisten seurakunta === * 1927–1932: kirkkoherra Johan Oskar Österman * 1933–1939: kirkkoherra Ernst Blomqvist * 1939–1940: kirkkoherra Hugo Glader * 1940–1951: kirkkoherra Fingal Finne * 1951–1955: kirkkoherra Paul Pettersson * 1957–1958: vt. kirkkoherra Thor Granström * 1958–1963: kirkkoherra Lauri Rancken * 1963–1965: kirkkoherra Karl Gustav Krook * 1968–1976: kirkkoherra Karl-Erik Borg * 1979–1984: kirkkoherra Raimo Huikuri * 1989–2009: kirkkoherra Miika Vuola == Katso myös == * Kaskisten adventtiseurakunta == Lähteet == * === Viitteet === == Aiheesta muualla == *Kaskisten seurakunnan kotisivut Luokka:Lapuan hiippakunnan seurakunnat Luokka:Kaskisten seurakunnat